Document ID: 31989D0034

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 22ας Δεκεμβρίου 1988
για την έγκριση του Addendum στην απόφαση 88/171/ΕΟΚ της Επιτροπής της 28ης Ιανουαρίου 1988 για την έγκριση προγράμματος που εγγράφεται στην κοινή δράση που αποσκοπεί στην προώθηση της γεωργίας για τη βελτίωση της εκτροφής βοοειδών κρεοπαραγωγών φυλών σε ορισμένες μειονεκτικές ζώνες της Γαλλίας σύμφωνα με τον κανονισμό (ΕΟΚ) αριθ. 1400/86 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(89/34/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1400/86 του Συμβουλίου της 6ης Μαΐου 1986 όσον αφορά μια κοινή δράση που αποσκοπεί στην προώθηση της γεωργίας με τη βελτίωση της εκτροφής βοοειδών κρεοπαραγωγών φυλών σε ορισμένες μειονεκτικές ζώνες της Γαλλίας (1), και ιδίως το άρθρο 3 παράγραφος 3,
Εκτιμώντας:
ότι η Επιτροπή, με την απόφαση 88/171/ΕΟΚ (2) έχει εγκρίνει το πρόγραμμα εγγράφοντας στην προαναφερθείσα κοινή δράση τα μέτρα επιλογής ταύρων αναπαραγωγής υψηλής γενετικής αξίας·
ότι η γαλλική κυβέρνηση ανακοίνωσε στις 28 Οκτωβρίου 1988 ένα Addendum στο πρόγραμμα που προβλέπεται από τον κανονισμό (ΕΟΚ) αριθ. 1400/86·
ότι το εν λόγω Addendum αφορά το γενετικό μέρος που περιλαμβάνει διάφορες ενέργειες σε επίπεδο φυλής για καθεμία από τις φυλές Charolaise, Limousine, Salers και Aubrac, τον εκσυγχρονισμό της διαχειρίσεως των δελτίων των φυλών, την εντατικοποίηση των ελέγχων των απογόνων των ταύρων που προορίζονται για τεχνητή σπερματέγχυση καθώς και της ποιότητας εκτροφής και της καταλληλότητας για κρεοπαραγωγή, την ανάπτυξη των σταθμών αξιολογήσεως των ταύρων που προορίζονται για φυσική επίβαση και τον εκσυγχρονισμό του υλικού ζυγίσεως και καταχωρήσεως των ζυγισμάτων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Addendum σχετικά με το γενετικό μέρος, που υποβλήθηκε από τη γαλλική κυβέρνηση και εγγράφεται στην κοινή δράση που αποσκοπεί στην πρόθεση της γεωργίας με τη βελτίωση της εκτροφής βοοειδών κρεοπαραγωγών φυλών σε ορισμένες μειονεκτικές ζώνες στη Γαλλία σύμφωνα με τον κανονισμό (ΕΟΚ) αριθ. 1400/86 του Συμβουλίου εγκρίνεται μέχρι του ποσού των τριών εκατομμυρίων Ecu ως επιλέξιμου ποσού, από την 1η Ιανουαρίου 1988 έως τις 31 Ιουλίου 1993.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 22 Δεκεμβρίου 1988.

Labels: 18
6